
             МИНИСТЕРСТВО НА ЗЕМЕДЕЛИЕТО И ХРАНИТЕ
                                         ИЗПЪЛНИТЕЛНА АГЕНЦИЯ ПО ГОРИТЕ

                София,  бул. „Христо Ботев” № 55, п.к. 1040, тел. централа 985 111 99, факс 981 37 36
З А П О В Е Д
№ 382/08.03.2016 г.
На основание чл. 61, ал. 1, т. 1 и ал. 3, т. 3, чл. 63, ал. 1, т. 2, ал. 2, ал. 4, ал. 5, ал. 7, ал. 8, ал. 9, т. 1 и ал. 10, чл. 67, чл. 86 от Закона за горите и заявление, постъпило в Изпълнителна агенция по горите,
Н А Р Е Ж Д А М:
1. Учредявам безсрочен сервитут върху поземлени имоти в горски територии – частна държавна собственост, с обща площ на сервитутната зона 2,020 дка (два декара и двадесет квадратни метра), за изграждане и обслужване на подземен кабел 20 kV на обект: „Електрозахранване на ваканционно селище, хотел ресторант“ в полза на юридическо лице. Засягат се незалесени горски територии, в района на дейност на Териториално поделение „Държавно ловно стопанство Чепино” към ДП „Южноцентрално държавно предприятие” – Смолян, представляваща поземлени имоти с проектни номера, както следва:

 1.1. 000766 в землището на с. Кръстава с ЕКАТТЕ 41136, община Велинград, с площ на имота 1,223 дка, отдел 303, подотдел „2“, в местността „Черновръх“, при граници и съседи: имот № 054004 – комплексно малоетажно застрояване на юридическо лице, имот № 000732 – поляна на МЗХ-ДЛС Чепино, имот № 000790 – дървопроизводителна горска площ на МЗХ-ДЛС Чепино, имот № 200002 – път III клас на Държавата, имотът е образуван от имот № 000791, съгласно скица-проект № К01628/20.01.2016 г., издадена от Общинска служба по земеделие – Велинград. Имотът попада в отдел 303, подотдели „5”, „10”, „13” по Лесоустройствен проект от 2006 г. на Териториално поделение „Държавно ловно стопанство Чепино“. Поземлен имот с номер 000791, от който е образуван проектния имот, е частна държавна собственост съгласно удостоверение с изх. № РД-13-197-1/17.02.2016 г., издадено от Общинска служба по земеделие – Велинград;
1.2. 201004 в землището на с. Кръстава с ЕКАТТЕ 41136, община Велинград, с площ на имота 0,797 дка, отдел 271, подотдел „3“, в местността „Черновръх“, при граници и съседи: имот № 201022 – дървопроизводителна горска площ на МЗХ-ДЛС Чепино, имот № 000150 – път III клас на Държавата, имот № 200002 – път III клас на Държавата, имотът е образуван от имот № 201001, съгласно скица-проект № К01629/20.01.2016 г., издадена от Общинска служба по земеделие – Велинград. Имотът попада в отдел 271, подотдел „3” по Лесоустройствен проект от 2006 г. на Териториално поделение „Държавно ловно стопанство Чепино“. Поземлен имот с номер 201001, от който е образуван проектния имот, е частна държавна собственост съгласно удостоверение с изх. № РД-13-197-2/17.02.2016 г., издадено от Общинска служба по земеделие – Велинград.

2. Сервитутът се учредява въз основа на влязъл в сила подробен устройствен план – парцеларен план, одобрен със Заповед № 824 от 18.06.2015 г. на кмета на Община Велинград, за обслужване на господстващ поземлен имот с номер 054004 в землището на с. Кръстава с ЕКАТТЕ 41136, община Велинград, с площ на имота 6,949 дка, в местността „Черновръх“, начин на трайно ползване: комплексно малоетажно застрояване, в имота са изградени четири сгради, съгласно скица № Ф00300/29.07.2013 г., издадена от Общинска служба по земеделие – Велинград. Имотът е собственост на заявителя.
3. На основание чл. 86 от Закона за горите за поземлените имоти са представени доклади за оценка, изготвени по реда на Наредба за оценка на поземлени имоти в горски територии, приета с Постановление на Министерски съвет № 236 от 03.08.2011 г. (обн. ДВ, бр. 63 от 2011 г.), от инж. И. Д.  Г., притежаващ сертификат за оценителска правоспособност с рег. № 820100014/07.07.2011 г. на Камарата на независимите оценители в България. За поземлените имоти са изработени доклади за оценка и са издадени удостоверения за данъчна оценка, както следва:

3.1. Доклад за оценка от 05.11.2015 г. на поземлен имот с номер 000766 в землището на с. Кръстава, с определена цена за учредяване на безсрочен сервитут в размер на 3 058,00 лева (три хиляди петдесет и осем лева); стойност на дървесината на корен в сегашна възраст за оценяваното насаждение 0,00 лева (нула лева). За поземления имот е издадено удостоверение за данъчна оценка от Община Велинград с изх. № 6304000111/15.01.2016 г. Данъчната оценка за право на ползване е в размер на 1453,00 лева (хиляда четиристотин петдесет и три лева);
3.2. Доклад за оценка от 05.11.2015 г. на поземлен имот с номер 201004 в землището на с. Кръстава, с определена цена за учредяване на безсрочен сервитут в размер на 1 933,00 лева (хиляда деветстотин тридесет и три лева); стойност на дървесината на корен в сегашна възраст за оценяваното насаждение 0,00 лева (нула лева). За поземления имот е издадено удостоверение за данъчна оценка от Община Велинград с изх. № 6304000110/15.01.2016 г. Данъчната оценка за право на ползване е в размер на 946,80 лева (деветстотин четиридесет и шест лева и осемдесет стотинки).4. За учреденото право на строеж юридическото лице да заплати:

4. За учредения сервитут юридическото лице да заплати:

4.1. Цена на учредения безсрочен сервитут на стойност 4 991,00 лева, вносима по банкова сметка на Изпълнителна агенция по горите.
4.2. Данък върху цената за учредяване на безсрочен сервитут, по реда на чл. 47, ал. 2 от Закона за местните данъци и такси, в размер, определен от общинския съвет и вносим в съответната община по местонахождение на поземлените имоти.

4.3. Режийни разноски върху стойността на учредения сервитут по реда на § 3 от Преходни и заключителни разпоредби на Правилника за прилагане на Закона за държавната собственост в размер 2 (две) на сто върху определената цена, на стойност 99,82 лева, вносими по банкова сметка на Изпълнителна агенция по горите. 

4.4. Цена на дървесината на корен в сегашна възраст не се дължи, тъй като сервитутът не засяга насаждения, които да се оценяват, видно от докладите за оценка.

4.5. Цена за компенсационно залесяване не се дължи, видно от протокол от 13.01.2016 г., одобрен от директора на Регионална дирекция по горите – Пазарджик. 
5. Цената по т. 4.1 се заплаща в тримесечен срок от влизането в сила на акта за учредяване на сервитута.
6. След заплащане на сумите по т. 4 и представяне на платежните документи, изпълнителният директор на Изпълнителната агенция по горите сключва договор за учредяване на безсрочен сервитут. Договорът подлежи на вписване в службата по вписвания по местонахождение на имотите. 

7. Правата на юридическото лице, в чиято полза се учредява сервитутът, се погасяват в случай, че цената за учредяване на безсрочен сервитут не бъде заплатена в срока по т. 5. 

8. Титулярят на сервитута е длъжен за своя сметка да поддържа територията, върху която е учреден сервитутът, в състояние, което гарантира безопасната експлоатация на обекта по т. 1 от настоящата заповед.

9. Настоящата заповед да се публикува по реда на чл. 85 от Закона за горите, да се съобщи на заявителя и копие от нея да се изпрати на директора на Регионална дирекция по горите – Пазарджик, на директора на Териториално поделение „Държавно ловно стопанство Чепино”, на директора на ДП „Южноцентрално държавно предприятие” – Смолян и на директора на дирекция „Финансово-стопански дейности” в Изпълнителна агенция по горите. 
Контрол по заплащане на определените цена, данък и режийни разноски възлагам на директора на дирекция „Финансово-стопански дейности” в Изпълнителна агенция по горите, а по изпълнението на заповедта в останалата й част – на директора на Регионална дирекция по горите – Пазарджик. 
Заповедта да се съобщи чрез поставяне на таблото за обявления в Териториално поделение „Държавно ловно стопанство Чепино“ в тридневен срок от получаването й, при спазване на Закона за защита на личните данни.
Заповедта може да бъде обжалвана по реда на Административнопроцесуалния кодекс, пред министъра на земеделието и храните или пред съответния административен съд, чрез изпълнителния директор на Изпълнителна агенция по горите в 14-дневен срок от съобщаването й. 

ИЗПЪЛНИТЕЛЕН ДИРЕКТОР: (п)

/инж. ТОНИ КРЪСТЕВ/

